मलिंगा ने की टेस्ट क्रिकेट से संन्यास की घोषणा  
मुम्बई इंडियंस के लिए आईपीएल में खेल रहे श्रीलंका के तेज गेंदबाज लसिथ मलिंगा ने शुक्रवार को टेस्ट क्रिकेट से संन्यास की घोषणा की।
मुम्बई इंडियंस के लिए इंडियन प्रीमियर लीग (आईपीएल) में खेल रहे श्रीलंका के तेज गेंदबाज लसिथ मलिंगा ने शुक्रवार को टेस्ट क्रिकेट से संन्यास की घोषणा की।  मलिंगा ने कहा कि उनका शरीर क्रिकेट के सबसे लम्बे स्वरूप को जारी करने की इजाजत नहीं देता, लिहाजा वह इससे संन्यास ले रहे हैं। मलिंगा के मुताबिक ऐसा करते हुए वह अपने एकदिवसीय और ट्वेंटी-20 करियर को विस्तार देना चाहते हैं।  मलिंगा का यह फैसला क्रिकेट श्रीलंका के उस आरोप के बाद सामने आया है, जिसमें उसने मलिंगा पर अपनी चोट का बहाना करते हुए आईपीएल में खेलने का आरोप लगाया था।  बोर्ड ने कहा था कि मलिंगा को आईपीएल में खेल रहे देश के दूसरे खिलाड़ियों के साथ 18 मई को स्वदेश लौटना होगा, जिसके बाद उन्हें सुधार कार्यक्रम के लिए भेजा जाएगा।